cyanic-selkie/wikianc huggingface dataset:
Sami Ryhänen
Kaudella 2010–2011 Ryhänen pelasi kolmessa joukkueessa. Hän aloitti slovenialaisessa Itävallan pääsarjassa pelaavassa HDD Olimpija Ljubljana. Sieltä hän siirtyi Allsvenskanin Almtunaan ja loppukauden hän edusti Serie A:n SV Ritteniä. Seuraavan kauden Ryhänen aloitti Tanskan pääsarjan Aalborgissa, mutta hän siirtyi kesken kauden Britannian EIHL-sarjan Nottingham Panthersiin, jossa voitti Challenge Cupin ja pudotuspelien mestaruuden. Kesällä 2012 Ryhänen teki sopimuksen Ranskan pääsarjan Dijonin kanssa. Hän ei kuitenkaan sopeutunut joukkueeseen harjoitusleirin aikana, palasi Britanniaan ja teki sopimuksen Dundee Starsin kanssa.
Tepoto (Rajevskisaaret)
Tepoto koostuu kolmesta asumattomasta koralliatollista Raeffsky-saarilla Tuamotun keskiosissa. Atolliryhmää kutsutaan toisinaan nimellä Etelä-Tepoto erotukseksi Tepoton saaresta, joka on Etelä-Tepotosta noin 400 km koilliseen.
Michael Jackson (radiotoimittaja)
Michael Robin Jackson (16. huhtikuuta 1934 – 15. tammikuuta 2022 ) oli yhdysvaltalainen radiojuontaja. Uransa alkuvaiheessa hän työskenteli Etelä-Afrikassa ja Isossa-Britanniassa. Kotimaassaan hän aloitti Massachusettsissa, josta hän siirtyi San Franciscoon tekemään yölähetyksiä. Suurimman suosionsa Jackson sai losangelesilaisella KABC-asemalla, jolla hän toimi 32 vuoden ajan. KABC:n Jackson jätti vuonna 1998 ja työskenteli sen jälkeen KRLA-, KLAC- ja KGIL-asemilla. Eläkkeelle hän jäi 2007.
Vuk Karadžić
Karadžić julkaisi myös perinteisiä serbialaisia kertomuksia, serbialaista eeppistä runoutta ja sanakirjoja, jotka hän kokosi kiertäessään Balkanilla. Hän käänsi Uuden testamentin serbiaksi.
Myöhempi elämä ja kuolema
Karadžić kuoli Wienissä. Hänellä oli tytär, taidemaalari ja kirjailija Mina Karadžić ja poika, upseeri Dimitrije Karadžić. Hänen luunsa siirrettiin Belgradiin vuonna 1897 ja haudattiin kunnianosoituksin Dositej Obradovićin viereen.
Rohtoraunioyrtti
Levinneisyys
Rohtoraunioyrttiä tavataan harvinaisena Etelä-Suomessa. Euroopassa sitä tavataan Pyreneitä ja Pohjoismaiden pohjoisosia lukuun ottamatta. Se on levinnyt ihmisen mukana myös Pohjois-Amerikkaan.
Białystokin piirikunta
Białystokin piirikunnan pinta-alasta yli puolet on viljelykäytössä ja noin 39 prosenttia on metsän tai metsämaan peitossa. vasen|pienoiskuva|220px|Białystokin väestöpyramidi 2014. Vuoden 2019 lopussa piirikunnan asukkaista 50,7 prosenttia oli naispuolisia ja 49,3 prosenttia miespuolisia. Alle 18-vuotiaat muodostivat 18,3 prosenttia piirikunnan väestöstä, työikäiset 61,7 prosenttia ja eläkeikäiset 20 prosenttia väestön keski-iän ollessa 41,4 vuotta. Vuonna 2019 piirikunnassa syntyi 1 411 lasta. Białystokin piirikunnan väkiluvun ennustetaan kasvavan 157 183 asukkaaseen vuoteen 2050 mennessä.
The Long Road
The Long Road on kanadalaisen post-grunge-yhtye Nickelbackin neljäs studioalbumi. Se julkaistiin 23. syyskuuta 2003.
The Boston Camerata
The Boston Camerata on yhdysvaltalainen vanhaan musiikkiin keskittynyt yhtye, jonka kotipaikka on Boston Massachusettsissa. Sen perusti vuonna 1954 Narcissa Williamson Bostonin Museum of Fine Arts -museon soitinkokoelman sivuhankkeena.
Camerata on levyttänyt lukuisille levymerkeille kuten Harmonia Mundi, Erato, Telefunken ja Warner Classics. Yhtye on palkittu muun muassa Grand Prix du Disquella (1987) Tristanin ja Isolden legendan keskiaikaisesta versiosta.
Pennies from Heaven (kappale)
”Pennies from Heaven” on Arthur Johnstonin säveltämä ja Johnny Burken sanoittama musiikkikappale vuoden 1936 samannimisestä elokuvasta. Kappaleen lauloi elokuvassa Bing Crosby. Crosbyn Jimmy Dorseyn yhtyeen kanssa tekemä nauhoite pysyi Your Hit Parade -ohjelman hittilistalla 13 viikon ajan, joista 10 viikkoa ensimmäisellä sijalla. Crosbyn nauhoitteen saaman suosion myötä muutkin artistit alkoivat nauhoittaa kappaletta, ja se nousikin vuosina 1936–1937 listoille yhteensä kuuden eri artistin esittämänä. Kappale oli ehdolla parhaan laulun Oscar-palkinnon saajaksi, mutta hävisi lopulta Jerome Kernin ja Dorothy Fieldsin laululle ”The Way You Look Tonight”.
Vuonna 1937 oman versionsa kappaleesta nauhoitti Count Basien jazzorkesteri riveissään saksofonisti Lester Young. ”Pennies from Heavenistä” tuli sittemmin yksi Youngin suosikkinumeroista, ja hän nauhoitti sen useita kertoja uransa aikana. Kappale on suosittu jazzstandardi ja sen ovat esittäneet myös muun muassa Billie Holiday, Sarah Vaughan, Oscar Peterson, Frank Sinatra ja Dave Brubeck.
1. joulukuuta
1. joulukuuta on gregoriaanisen kalenterin mukaan vuoden 335. päivä (336. päivä karkausvuonna). Vuodesta on jäljellä 30 päivää.
Phil Mills
Ura
Mills aloitti kilpailemisen vuonna 1990 RAC-rallissa. Tuolloin Millsin kuljettajana toimi Graham Middleton. Mills on toiminut pääasiassa Petter Solbergin kartturina, jonka kartturiksi siirtyi vuonna 1999. Pari voitti rallin maailmanmestaruuden Subaru-tallissa vuonna 2003. Mestaruuden jälkeen Mills toimi Solbergin kartturina tämän ajaessa Subarulla vuoteen 2008 ja siirtyi seuraavana vuonna Solbergin yksityistalliin jatkaen kartturina aina vuoteen 2010. Kyseisen vuoden kesäkuussa Mills ilmoitti lopettavansa uransa ja keskittyvänsä elämässä muihin asioihin. Viimeiset vuodet Solbergin yksityistallissa Mills toimi kartturina lähes palkatta, kun oli aiemmin Subaru-vuosinaan ansainnut noin puoli miljoonaa euroa kaudessa. Kaikkiaan Solberg ja Mills ajoivat yhdessä 152 rallia ja ottivat maailmanmestaruuden lisäksi 13 voittoa MM-ralleissa.
Kryogeeninen ajoaine
Joissakin rakettimoottoreissa kylmää polttoainetta käytetään suuttimen jäähdyttämiseen, ennen kuin se pumpataan polttokammioon. Eugen Sänger ehdotti ensimmäisenä tällaista järjestelmää 1940-luvulla.
Sähköalojen ammattiliitto
Historia
Järjestö perustettiin 30. lokakuuta 1955 nimellä Suomen Sähköalantyöntekijäin Liitto (SSTL). Nykyinen nimi otettiin käyttöön vuonna 1996. Ennen SSTL:ää sähköalan työläiset olivat järjestäytyneet Metallityöväen Liittoon. Päätös erkanemisesta jakoi sähkötyöläisiä. Metalliliitto piti Sähköliittoa hajotusjärjestönä eikä uutta liittoa päästetty Suomen Ammattiyhdistysten Keskusliittoon. Liitto on julkaissut jäsenlehteä Vasama vuodesta 1957 alkaen.
Johnny Mercer
Kuoleman jälkeen
Elämänsä viimeisenä vuonna Mercer kiintyi poplaulaja Barry Manilowiin osittain siksi, että Manilowin ensimmäinen hittilevy oli nimeltään "Mandy", joka oli myös Mercerin tyttären Amandan nimi. Mercerin kuoleman jälkeen leski Ginger Mercer antoi Manilowille Mercerin keskeneräisiä sanoituksia, jotta ne voitaisiin kehittää kokonaisiksi kappaleiksi. Näiden joukossa oli kappale nimeltä When October Goes, melankolinen muisto kadonneesta rakkaudesta. Manilow sovelsi omaa melodiaansa sanoitukseen ja julkaisi sen singlenä vuonna 1984, jolloin se nousi 10 parhaan nykyhitin joukkoon Yhdysvalloissa. Kappaleesta on sittemmin tullut jazz-standardi, ja sen merkittäviä äänityksiä ovat tehneet muun muassa Rosemary Clooney ja Nancy Wilson.
Korallipuumedestäjä
Levinneisyys
Korallipuumedestäjää tavataan Afrikassa Senegalista Länsi-Afrikan eteläosien kautta Keniaan ja Angolaan ulottuvalla alueella. Sen on kuvattu olevan yleinen ja joskus runsaslukuinen. Lajin kannankehitys on vakaa, ja se on luokiteltu elinvoimaiseksi.
Wormsin valtiopäivät
Luther Wormsissa
Keisarin sanan­saattajat Sturm ja Pappenheim saapuivat Lutherin luo 17. huhtikuuta. Pappenheim muistutti Lutheria siitä, että tämän ei pitänyt puhua muutoin kuin vastaamalla läsnä olleen Johann Eckin suoriin kysymyksiin. Eck kysyi, olivatko eräät kirjat Lutherin kirjoittamia ja oliko hän valmis luopumaan niissä esittämistään harhaopeista. Schurff pyysi luettelemaan niiden nimikkeet. Niitä oli 25, ja toden­näköisesti niiden joukossa olivat ainakin 95 teesiä, niiden selitysteos, Rooman paaviudesta, Kirkon Babylonin vankeus ja Kristityn vapaudesta, jotka kaikki oli kirjoitettu ennen valtio­päiviä. Luther pyysi enemmän aikaa voidakseen vastata, ja sitä myönnettiin hänelle seuraavaan päivään kello 4:ään saakka ilta­päivällä.
Eck ilmoitti Lutherille, että tämä toimi kerettiläisen tavoin:
Korjakian autonominen piirikunta
Hallinto
Korjakian hallinnollinen keskus oli Palanan kaupunkityyppinen taajama. Korjakia oli jaettu neljään piiriin, joissa on viisi taajamaa.
SS-divisioona Totenkopf
Sotarikoksia
thumb|left|320px|Theodor Eicke ja Totenkopfin sotilaita Venäjällä 1941. thumb|250px|Totenkopfin sotilaita Ranskassa
Guineanpikkumedestäjä
Guineanpikkumedestäjä (Cinnyris minullus) on medestäjien heimoon kuuluva varpuslintu.
Sublatiivi
Sublatiivi on suomen kielessä adverbisija, joka ilmaisee liikettä jonnekin. Sen käyttö rajoittuu pieneen joukkoon pronomineja. Sublatiivin pääte on yksikössä -alle tai -nne. Monikkomuotoja ei käytetä.
Maa on niin kaunis
Sävelmä
Laulun sävelmä on peräisin vuonna 1842 ilmestyneestä sleesialaisten kansanlaulujen kokoelmasta. Sen julkaisija August Heinrich Hoffmann von Fallersleben, oli kansallismielinen kirjailija. Hän on kirjoittanut mm. Saksan kansallishymnin ”Deutschland, Deutschland über Alles”. Fallersleben julkaisi Leipzigissa 1842 kokoamiaan saksalaisia tai oikeammin sleesialai­sia kansanlauluja sisältävän kokoelman "Schlesische Volkslieder mit ihren Melodien". Sävelmä liittyi siinä vanhaan saksalaiseen lauluun ”Schönster Herr Jesu”. Sen otsikoksi Fallersleben on merkinnyt laulun ”Jesus über Alles”, joka oli kotoisin Glatzin kreivikunnasta, Saksan Sleesiassa, joka ny­kyään on eteläistä Puolaa. Sävelmää on pidetty keskiaikaisena pyhiinvaeltajien hymninä.
Maastoajo
Off-road-ajossa on myös useampia alalajeja. Näistä yleisimpiä ovat yllä kuvattu Trial, sekä Offroad- suunnistus, Formula-offroad ja Offroad-crossi.
The State (albumi)
The State on post-grunge-yhtye Nickelbackin toinen albumi. Se julkaistiin 7. maaliskuuta 2000.
Superessiivi
Unkarin kielessä superessiivi on produktiivinen sijamuoto. Sen pääte on vartalosta riippuen -n/-on/-en/-ön. Merkitys on useimmiten 'jonkin päällä', joskus se vastaa suomen inessiiviä.
Kyalami
Alkuperäinen vuonna 1961 valmistunut rata (kauden 1967 jälkeen pidennettiin kymmenellä metrillä ), joka oli käytössä kunnes poliittiset tahot pudottivat radan kilpailuista pois, koska se oli nopeamutkainen rata. Kun rata uudelleen rakennettiin 1987, Crowthorene, Barbecue ja Juksei -mutkat joko poistettiin kokonaan tai niitä muutettiin radikaalisti. Uudistuksen seurauksena radasta tuli kapea ja hidas. Erikoinen piirre radan uudistuksessa oli, että aikaisemmin rataa oli ajettu myötäpäivään, mutta uudistuksen myötä vastapäivään.
Ælla (Northumbrian kuningas)
thumb|250px|Ælla teloittaa Ragnar Lodbrokin käärmekuopassa. [[Hugo Hamilton (teatterinjohtaja)|Hugo Hamiltonin kuvitusta teokseen Teckningar ur Skandinaviens äldre historia (1830–1831).]] Ælla, myös Aelle tai Aella, (k. 21. tai 23. maaliskuuta 867 York) oli Northumbrian kuningas 862–867. Ælla nousi valtaistuimelle veljensä Osberhtin syrjäyttämisen jälkeen, vaikka ei ollutkaan kuninkaallista syntyperää. Saxo Grammaticuksen kirjoittaman Gesta Danorum -historiateoksen mukaan Ælla oli vastuussa viikinkipäällikkö Ragnar Lodbrokin murhasta. Ragnar surmattiin heittämällä hänet myrkkykäärmeitä täynnä olevaan käärmekuoppaan. Anglosaksien kronikan mukaan Ragnarin pojat valloittivat kostoksi Englannin vuonna 865, edeten viikinkiarmeijan, niin sanotun Suuren pakana-armeijan, etujoukoissa. Vuonna 867 tanskalaiset viikingit valloittivat Yorkin. Sen jälkeen Ælla ja syrjäytetty Osberht yhdistivät voimansa ja hyökkäsivät kaupunkiin 21. tai 23. maaliskuuta. Sekä Ælla että Osberht surmattiin taistelussa, ja Northumbria pysyi skandinaavien käsissä 900-luvun puoliväliin saakka.
Brian Noble
Brian Noble -nimisiä henkilöitä:
Kongon tasavallan lippu
thumb|Kongon tasavallan nykyinen lippu, lipun mittasuhteet 2:3 thumb|Kongon kansantasavallan lippu (1970–1991)
Videopeliohjain
Kehitys
Monet pelaajat vaihtavat peliohjaimen pystyakselin (Y-akselin) toiminnan päinvastaiseksi. Kognitionäkökulmasta tämä vastaa toimintaa hahmona ja vastakohtana hahmoon kohdistuvana toimintana. Immersionäkökulmasta ei ole montaa tutkimusta aiheesta. Yleensä pelaajat valitsevat kuitenkin sen mukaan, mihin ovat aluksi tottuneet ja jota ovat koko ikänsä käyttäneet.
Pad-ohjain
Pad-ohjain on konsolipeleissä yleisimmin käytetty peliohjain. Ohjaimesta pidetään kiinni molemmin käsin ja peukaloilla ja muilla sormilla syötetään tietoa peliin. Pad-ohjaimissa on nykyisin sekä toimintonappeja että yksi tai useampi ohjaussauva tai -nappi: varhaiset ohjaimet eivät sisältäneet ohjaustattia. Pad-ohjaimia tuetaan pelikonsolien lisäksi myös tietokoneilla.
Videokuvalla ohjaus
Nykyisin on myös videokuvaan perustuvia ohjaintapoja kuten EyeToy ja Kinect, jolloin pelaaja ohjaa peliä erilaisilla eleillä kameran edesssä esimerkiksi heiluttamisella käsiä. Tämä eroaa pad-ohjaimessa olevasta liikkeentunnistuksesta.
Seksitauti
pienoiskuva|[[Klamydiabakteereja.]] Seksitauti eli sukupuolitauti, myös veneerinen tauti, on suojaamattomassa seksikontaktissa tarttuva bakteeri-, virus-, alkueläinten aiheuttama tartuntatauti. Seksitaudit tarttuvat pääasiassa tai suureksi osaksi seksin yhteydessä.
Kaarlo Ruuskanen
Kaarlo Ruuskanen julkaisi Suomen yleisen metsästäjäliiton toimeksiannosta ensimmäisen suomalaisen hirvenmetsästyksen käsikirjan Hirviopas (Otava 1934). Kirja perustui hänen omiin metsästyskokemuksiinsa sekä ulkomaisiin vastaaviin teoksiin.
Torsten Lieberknecht
Ura valmentajana
Pääsarjataival jäi vain yhden kauden mittaiseksi, sillä 18. sijoittunut Braunschweig putosi keväällä 2014 takaisin 2. Bundesliigaan. Kauden vaikeuksista huolimatta seura teki hänen kanssaan kesään 2017 ulottuvan sopimuksen helmikuussa 2014. Kaudella 2017/18 Braunschweigin vaikeudet jatkuivat ja joukkue sijoittui kauden päätteeksi 2. Bundesliigassa sijalle 17 ja putosi seitsemän kauden jälkeen 3. Ligaan. Kauden jälkeen seuran ja Lieberknechtin 10 vuoden yhteistyö päättyi.
Syyrian sisällissota ja länsimaat
Diplomatiaa ja Isisin vastaista sotaa
Yhdysvallat pyrki lokakuun lopulla 2015 tehostamaan Isisin vastaista sotaa, Se uhkasi iskeä enemmän Isisin hallitsemia öljynjalostamoja vastaan. Maa puhui maajoukkojen lähettämisestä. Yhdysvallat hyväksyi Iranin mukaan Wieniin neuvottelamaan Syyriasta.
Somalin kieli
Adjektiivit
Somalin adjektiivit jaetaan perusadjektiiveihin ja johdettuihin adjektiiveihin. Perusadjektiiveista voidaan antaa tyhjentävä lista, sillä niitä on noin 45. Perusadjektiiveja käytetään sellaisenaan eikä niitä ole johdettu toisesta sanasta. Perusadjektiiveja ovat muun muassa cusub (uusi), cas (punainen) ja yar (pieni).
Ken Bruen
Jack Taylor -kirjasarjan pohjalta on tehty televisiosarja Jack Taylor.
Hatanpään kartano
Kartano 1700-luvulla
pienoiskuva|Kartanon puistoaluetta. Vasemmalla vanha navettarakennus. Hatanpään kartano syntyi, kun Hatanpään niemen alueella sijainneet kolme taloa yhdistettiin kartanoksi 1690-luvulla. Kartanon maanviljely kehittyi erityisesti Hans Henrik Boijen (1716–1781) kaudella vuosina 1756–1778. Boije otti käyttöön uusia viljelymenetelmiä ja lajikkeita: hän oli muun muassa yksi ensimmäisistä, jotka alkoivat kasvattaa perunaa myyntiin. Boije perusti läheiseen Otavalan kylään kehruukoulun vuonna 1757 pellavan kehruutaidon edistämiseksi.
Boije perusti kartanon ympärille englantilaistyylisen puiston, jota hoiti jopa 30 puutarharenkiä. Boije kokeili myös valkomulperipuiden kasvatusta kasvihuoneissa. Näiden puiden lehdistä olisi saatu ravintoa mulperiperhosen toukille, ja Boije haaveilikin oman silkintuotannon aloittamisesta mahdollisesti läheisen Kaarilan kartanon omistaneen Turun akatemian professorin Pehr Adrian Gaddin innostamana.
Kartano 1800-luvulla
Idmanien kaudella kartanon maanviljelyä ja karjanhoitoa uudistettiin taas voimakkaasti. Kartanossa oli vuonna 1881 peltoa 600 hehtaaria ja laidunta 100 hehtaaria sekä yli 200 lehmää ja noin 60 hevosta. Vuosina 1883–1885 kartanoon rakennettiin uusi kaksikerroksinen arkkitehti Sebastian Gripenbergin suunnittelema kivirakenteinen uusrenessanssityylinen päärakennus sen jälkeen, kun vanha 1700-luvulta peräisin ollut päärakennus oli tuhoutunut tulipalossa juhannuksena 1883.
Syyrian sisällissota ja Venäjä
Venäjän sotilastoiminta Syyriassa
Venäjä myös pyrki yhteistyöhön Yhdysvaltain kanssa taistelussa Isisiä vastaan, minkä Yhdysvallat osin torjui. Mutta maat sopivat hävittäjien keskinäisten yhteentörmäysten välttämisestä ja myöhemmin tiivistivät yhteistyötä.
Alonso López de Cerrato
Arvioita Alonso López de Cerratosta
Silvio Zavalan arvio Alonso López de Cerraton toiminnasta käy hyvin yksiin Girolamo Benzonin hänestä antaman lausunnon kanssa. Zavala pitää Cerraton tarmokasta toimintaa lakien toteuttajana hyvin poikkeuksellisena. Valkoinen Legenda
Historioitsija Silvio Zavala lainaa kohtaa Memorial de Tecpán Atitlánista
Meksikolainen historioitsija Silvio Zavala lainaa teokseensa Historia de las instituciónes coloniales en Guatemala kyseistä Memorial de Tecpán Atitlánia kohdista, joissa kerrotaan lisensiaatti Cerraton toiminnasta:
Encomendero Andrés Rodas verotti intiaaneja liian raskaasti. Cerrato käsittelee asiaa
Cerrato vaati Rodasille rangaistusta siitä, että tämä oli syyllistynyt määräysten vastaiseen verotukseen. Encomendero puolustautui selittämällä saaneensa luvan menettelyynsä audiensian tuomarilta, lisensiaatti Pedro Ramírezilta ja että vapaaehtoisten kantajien taakat olivat painoltaan kohtuulliset ja että intiaaneille oli maksettu lupakirjassa mainittu palkka. Rodas esitti vuodelta 1549 lupakirjan, jossa mainittiin yllä kerrottujen verojen lisäksi hänellä olevan oikeuden pitää kolmea intiaania henkilökohtaisina palvelijoinaan kaupungissa sillä ainoalla ehdolla, että näille oli taattava ravinto ja uskonnonopetus. Viisi kuukautta myöhemmin Cerrato perui Rodasin oikeuden henkilökohtaisiin palvelijoihin helmikuussa 1549 annetun kuninkaallisen määräyksen nojalla.
Rodney Alcala
Vuonna 2010 uutisoitiin Alcalan saaneen kolmatta kertaa kuolemantuomion Robin Samsoen murhasta sekä lisäksi tulleen tuomituksi neljästä muusta murhasta. Neljä selvittämätöntä henkirikosta oli paljastunut Alcalan tekemiksi, kun uusi laki velvoitti hänet antamaan DNA-näytteen. Samsoen lisäksi häntä syytettiin näin ollen Jill Barcombin (18), Georgia Wixtedin (27), Charlotte Lambin (32) ja Jill Parenteaun (21) tappamisesta. Hän edusti oikeudessa itseään.
3. joulukuuta
3. joulukuuta on gregoriaanisen kalenterin mukaan vuoden 337. päivä (338. päivä karkausvuonna). Vuodesta on jäljellä 28 päivää.
Richard Grupe
Ammattilaisnyrkkeilijä
Pian päättyneen maailmansodan jälkeen Grupe jatkoi kuitenkin ammattilaisena raskaassa sarjassa tammikuussa 1946. Kolmannessa ottelussaan maaliskuussa 1946 hän kohtasi ammattilaisuraansa aloittavan Berliinin kisojen olympiavoittajan Herbert Rungen, jolle hän hävisi pistein. Raskaan sarjan Saksan mestaruudesta hän otteli 11. ottelussaan toukokuussa 1947, jossa hän koki toisen tappionsa titteliä puolustaneelle vuoden 1942 EM-vastustajalleen Hein ten Hoffille. Sen jälkeen Grupe jatkoi ammattilaisuraansa Saksassa, mutta ei päässyt titteliotteluihin. Herbert Runge oli hänelle tuttu vastustaja, sillä ammattilaisuralla Grupe otteli Rungea vastaan kaikkiaan neljä kertaa. Ura kesti lähes seitsemän vuotta, sillä viimeisen ottelunsa hän kävi joulukuussa 1952. Otteluita kertyi kaikkiaan 40, joissa tuli 26 voittoa, ratkaisemattomia kuusi ja tappioita kahdeksan.
Pikkuruskosiippa
Ravinto
Pikkuruskosiippa saalistaa yleensä pian auringonlaskun jälkeen metsissä, pelloilla ja vesistöjen päällä. Se saattaa syödä yhden yön aikana ravintoa puolet oman painonsa verran, imettävä naaras jopa enemmän. Sen pääasiallista ravintoa ovat 3–10 millimetrin mittaiset lentävät ja uivat hyönteiset – varsinkin sääsket mutta myös kovakuoriaiset, vesiperhoset, yöperhoset, päivänkorennot ja verkkosiipiset.
Aelia Capitolina
Varhaiskristillinen ja -bysanttilainen kausi
Arabit piirittivät Jerusalemia kuusi kuukautta vuosina 636–637. Tämän jälkeen kaupunki antautui kalifi Umarille. Tuohon aikaan Jerusalemissa mainitaan olleen asukasta. Arabivalloitus päätti kaupungin bysanttilaisen kauden.
Suomen Regions’ Cup 2013
Puolivälierät
Välierissä pelaavat 8 edellisellä kierroksella voittanutta joukkuetta. Kierroksen pelit on pelattava 27.7. mennessä ja otteluparit arvotaan 9.7.
Kenna James
Elokuussa 2005 James oli toinen World Poker Tourin Legends of Poker -turnauksessa ja ansaitsi 588 210 dollaria. Helmikuussa 2006 hän voitti LA Poker Classicin, jonka ykköspalkinto oli 242 251 dollaria. Maaliskuussa 2006 James oli toinen Mike Schneiderin voittamalla PartyPoker.com Million V -risteilyllä. Kakkospalkinto oli 700 000 dollaria.
Elmo Noel Joseph Perera
Elmo Noel Joseph Perera (4. joulukuuta 1932 Madampe – 9. huhtikuuta 2015) oli srilankalainen roomalaiskatolinen piispa. Hänet vihittiin papiksi 21. joulukuuta 1960 ja nimitettiin Gallen hiippakunnan vihkipiispaksi sekä Gadiaufalan titulaaripiispaksi 17. joulukuuta 1992. Piispaksi vihkiminen seurasi 6. tammikuuta 1993. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.
Suodenniemen kirkko
Hautausmaat
Kirkon vieressä oleva hautausmaa otettiin käyttöön vuonna 1860 ja se suljettiin täyttymisen ja oletettujen terveyshaittojen vuoksi vuonna 1890. Hautausmaa otettiin uudelleen käyttöön vuonna 1926. Tälle hautausmaalle on haudattu mouhijärveläissyntyinen mutta Suodenniemelle kotiutunut kansatieteilijä David Skogman.
Mun maailma
Kappaleet
"Kipua" sisältää samplen Kristiina Braskin kappaleesta "Tuulilasin nurkkaan".
Len Shackleton
Seurajoukkueura
Shackleton nousi Sunderlandissa yhdeksi seuran suurimmista sankareista. Hän pelasi seurassa kaikkiaan 348 ottelua, joissa hän teki 101 maalia. Shackleton piti pitkään hallussaan seuran sodan jälkeistä maaliennätystä. Hänen viihdyttävää pelityyliä ihailtiin ja Sunderlandin kannattajat valitsivat hänet vuonna 2011 seuran kaikkien aikojen kokoonpanoon.
Maajoukkueura
Shackleton pelasi Englannin maajoukkueessa vain viisi ottelua vuosina 1948–1954. Häntä pidettiin taitavana, mutta liian sooloilevana viihdyttäjänä. Eräs valitsija kommentoi toimittajalle häntä ei valittu, koska "pelaamme Wembley Stadiumilla emmekä London Palladiumilla".
Irwin Goodman
Alkuvaihe
Vapaa-ajallaan Hammarberg ja Salmi tekivät kesätöitä, joivat ja matkustelivat liftaten ja pyöräillen ympäri Suomea. Vuonna 1961 kaverukset lähtivät töihin Dachser-Speditionin huolintaliikkeeseen Stuttgartin Zuffenhauseniin, silloiseen Länsi-Saksaan. Vapaa-aikana he juhlimisen lisäksi esittivät kapakoissa musiikkia. Saksassa syntyivät ensimmäiset Irwin Goodmanin myöhemmin esittämien kappaleiden varhaiset versiot ”Kalteri-rock” ja ”Rahtimiehen lauantai”. Myöhemmin Salmi arvioi tuolla Saksan ajalla olleen todella suuri vaikutus häneen ja Hammarbergiin:
Menestystä Syksyn sävelessä
Ahkera keikkailu jatkui saman vuoden 1974 syksyyn asti, jolloin ilmestyi ”Viuhahdus”. Irwin ja Vexi tavoittelivat tällä kappaleella jälleen Syksyn sävel -voittoa. Kappale ei kuitenkaan päässyt kilpailuun sääntömuutoksen vuoksi: jokainen laulujen sanoittaja sai osallistua Syksyn säveleen enää vain yhdellä kappaleella kerrallaan, ja Vexin laulukiintiö oli jo täyttynyt Fredille sanoitetulla ”Avaa sydämesi mulle” -kappaleella. ”Viuhahduksestakin” tuli menestys. Irwin oli tosin lainannut laulun melodian amerikkalaisduo Dean & Jeanin 1960-luvun kappaleesta ”Hey Jean, Hey Dean”. ”Viuhahdus” ei päätynyt seuraavalle albumille; tosin se on sittemmin ollut mukana usealla Irwinin kokoelma-albumilla.
Viimeisten vuosien menestys
Seuraavana vuonna ilmestynyt Vuosikerta -89 myi sekin melko hyvin, vaikka sen myyntimäärä, 38 000 kappaletta, jäi kauas Rentun ruusun luvuista. Albumin kappaleista herätti tuoreeltaan eniten huomiota avausraita ”Mutakuono ja lakupelle”, joka tulkittiin laajalti tekijöidensä rasistiseksi kannanotoksi. Vexi Salmen pyrkimys oli ollut täsmälleen päinvastainen, sillä hän oli tarkoittanut sen satiiriksi suomalaisten kansallisesta uhosta ja muukalaiskammosta. Kuvaavaa on, että kappaleen esittäminen radiossa yli 20 vuotta Irwinin kuoleman jälkeen johti Julkisen sanan neuvoston antamaan langettavaan päätökseen. Vuosien kuluessa Vuosikerta -89 -albumin elinvoimaisimmaksi kappaleeksi on osoittautunut ”Maailma on kaunis”, jonka levytti vuonna 1989 myös Vesa-Matti Loiri.
Elokuvat, tv-sarjat ja musikaali
Pekka Parikan ohjaama neliosainen televisiosarja Kivisydän pohjautui Irwin Goodmanin ja Vexi Salmen vaiheisiin.
Ovulaatio
Nainen menettää ovuloimalla elämänsä aikana vain 300–400 munasolua. Loput munarakkulat surkastuvat muista syistä. Nainen on hedelmällinen sen ajan, kun hän ovuloi, eli vaihdevuosiin asti.
Jason Fairbanks
Jason Fairbanks (25. syyskuuta 1780 – 10. syyskuuta 1801) oli yhdysvaltalainen murhaaja. Hän tuli merkittävästä perheestä Massachusettsissa. Hänen kuudes serkkunsa oli varapresidentti Charles Fairbanks. Jason Fairbanks tuomittiin 19-vuotiaan naisen, Elizabeth Falesin murhasta 18. toukokuuta 1801. Hän pakeni vankilasta sukulaistensa avustuksella juuri ennen hirttotuomiotaan syyskuussa 1801. Fairbanks saatiin kiinni ja hänet hirtettiin 10. syyskuuta 1801.
Ateenalaisten laulu
Ateenalaisten laulu Suomessa
Paavo Castrénin mukaan muutamat lähteet ilmoittavat Ateenalaisten laulun suomentajaksi Eino Leinon. Hänen mukaansa tämä tieto on levinnyt laajalti, mutta virallisen käännöksen on tehnyt kuitenkin Weijola.
4. joulukuuta
4. joulukuuta on gregoriaanisen kalenterin mukaan vuoden 338. päivä (339. päivä karkausvuonna). Vuodesta on jäljellä 27 päivää.
The Dudesons (televisiosarja)
Ensimmäinen tuotantokausi
Ensimmäinen tuotantokausi koostuu osittain vanhemman Duudsoni Elämää -sarjan materiaalista, joka on käännetty englanninkieliseksi. Mukana on myös Maailmankiertue-sarjan materiaalia.
Neljäs tuotantokausi
Duudsonien neljäs tuotantokausi alkoi 15. tammikuuta 2010 Subilla.
Jigme Thinley
Thinley oli kahdesti aiemminkin maansa pääministeri, 20. heinäkuuta 1998 – 9. heinäkuuta 1999 ja 30. elokuuta 2003 – 20. elokuuta 2004. Ulkoministerinä Thinley toimi 1998–2003, jonka jälkeen hän oli sisä- ja kulttuuriministerinä. Thinley johti Druk Phuensum Tshogpa -puolueen vaalivoittoon maaliskuun 2008 vapaissa vaaleissa, ja hänestä tuli tuolloin maan historian ensimmäinen vaaleilla valittu pääministeri.
Kunnianosoituksia
Thinleylle myönnettiin oranssi kabney-huivi, kun hänet nimitettiin varapääministeriksi vuonna 1994. Helmikuussa 1987 hänelle myönnettiin punainen kabney-huivi ja dashon arvonimi. Lisäksi hänelle on myönnetty seuraavat kunniamerkit:
Queen of Katwe
Juoni
Useiden vuosien menestys kilpailuissa ja turnauksissa johtaa korkeamman tason kilpailuihin, stressiin ja identiteettikysymyksiin. Hänen koulutuksensa virallisesti ja epävirallisesti jatkuu hänen unelmoidessaan siitä, että saisi itsensä, äitinsä ja sisaruksensa pois köyhyydestä.
Ramat
Alue
Ramat ovat jatkuvasta kolonisaation paineesta huolimatta säilyttäneet yhteyden perinteisiin maa-alueisiinsa sukupolvilta toisille siirtyneiden hengellisten, kulttuuristen, taloudellisten ja historialliseen muistiin liittyvien siteiden ansiosta. Ramat ovat taistelleet Nicaraguan hallitusta ja mestitsimaanomistajia vastaan perinteisten maa-alueidensa hallinnasta. Maa-asioissa ramat ovat yhdistäneet voimansa miskitojen ja sumojen kanssa.
Kun vuonna 2003 tuli voimaan etnisten yhteisöjen alueita koskeva maanomistuslaki (laki 445), ramojen kylät ja kreolialueiksi nimetyt kylät, muun muassa Monkey Point, päättivät toimia yhdessä lain toteutumiseksi. Kreolikylillä on läheinen etninen yhteys ramoihin. Alueen hallinto-organisaation nimi on Gobierno Terrotorial Rama y Kriol. Alueeseen kuuluu noin 4 800 neliökilometriä maata ja lähes yhtä paljon merta.
ProNurmo
Neuvoa-antava kansanäänestys
Äänien prosenttijakauma oli 63,1 % – 34,8 % (vuonna 1992 70 % – 30 %). Ei osaa sanoa sai 2,1 %.
Toimintamuodot
Vuoden 2012 vaaleissa nurmolaisista kuntaliitoskriitikoista valtuustossa jatkoivat: Mäki-Hakola (kok.), Keskinen (kok.), Mäki-Jaskari(kok.) ja uusina valtuutettuina tulivat valituksi Ylinen ja Västi. Niukasti varapaikalle jäi Peltonen.
Kokonaisuutena voi todeta että Nurmossa liitosta kannattaneiden valtuutettujen kannatus on kadonnut lähes täysin. Liitosmyönteiset eivät ole päässeet Nurmon alueen äänillä Seinäjoen valtuustoon. Liitosratkaisu jakaa edelleen poliittista kenttää.
Vallinkoski (maalaus)
Westerholm oli kuvannut Kymijoen virtaa jo usein, vuodesta 1897 saakka. Yleensä kaikki hänen talviset jokimaisemansa ilmentävät luonnon ja luonnonvoimien ihailua, lähes haltioitumiseen saakka. Hän on yksi skandinaavisen kansallisromantiikan ja symbolismin edustaja.
Tandja Mamadou
2009 vaalit
Mamadou hajotti kansalliskokouksen toukokuussa 2009, koska perustuslakia säätävä kokous oli tuominnut Mamadoun kaavaileman kansanäänestyksen kolmannesta kaudestaan laittomaksi Kesäkuussa 2009 Mamadou ilmoitti ottavansa hätätilavaltuudet ja hallitsevansa presidentinasetuksilla.
Partasaippua
Käyttö
Partasaippuasta valmistetaan partavaahtoa partasudin avulla. Kiekko- ja palasaippuaa käytettäessä kostutettuun partasutiin tartutetaan saippuaa pyörittelemällä sutia saippuan pintaan. Tämän jälkeen sutiin tarttunut saippua vaahdotetaan joko erillisessä astiassa tai suoraan kasvoilla.
Roald Amundsenin etelänaparetkikunta
Saapuminen Valaslahteen ja valmisteluja
22. helmikuuta alkanut pisin retki oli vaikein. Retkellä oli 8 miestä, 7 rekeä ja 42 koiraa. . Miehet saivat paleltumia ja koirat joutuivat lujille, kun niiden jalat hankautuivat vereslihalle, koska ne upposivat puolikantavaan hankiaiseen. Koirat uupuivat ja nälkiintyivät, ja yksi koirista jopa kuoli. Amundsen ajoi koiria säälimättä eteenpäin, vaikka ne eivät lopulta tahtoneet liikkua. Lämpötila laski jopa -45 °C:hen. Amundsen merkitsi paluureitin koiria varten säännöllisin väliajoin tiputetuilla hylkeenlihapaloilla. Amundsen huomasi matkalla, että 81 leveysasteen eteläpuolella oli keilamaisia lumikasoja, joiden alla oli vaarallinen halkeamaverkosto.
Lauttajäällä
thumb|250px|Axel Heibergin jäätikön reunaa. Amundsen lähti 20. lokakuuta kello 10:30 sumussa etelänavalle Bjaalandin, Hanssenin, Oscar Wistingin ja Sverre Hasselin kanssa. Rekikaravaania johti kyvykäs koiranajaja Hanssen, joka paimensi koirarekeä; muut kolme rekeä tulivat perästä. Bjaaland kulki pääosin viimeisenä, mutta huippuhiihtäjänä hän oli välillä myös joukon edellä, jotta koirilla olisi joku, jonka perässä juosta.
Retkikunta näki 9. marraskuuta 83 eteläisellä leveyspiirillä vuoret, joita Amundsen kutsui Kuningatar Maudin vuoriksi. Retkikunta eteni nyt leveysasteen verran kolmessa päivässä. Keskivauhti koko retkellä oli 24 kilometriä päivässä. Lähestyttäessä vuoria jää muuttui vaikeakulkuisemmaksi, ja siinä tapahtuvan hitaan pinnanalaisen liikkeen saattoi kuulla kiväärin laukauksia muistuttavina ääninä. Miehet olivat 17. marraskuuta paikassa 85 astetta 7' eteläistä ja 165 astetta läntistä pituutta aivan vuorten juurella lähellä Mount Bettyä. Tähän kohtaan tehtiin päävarasto.
Napatasangolta etelänavalle
thumb|250px|Etelänavalla.
Paluu Framheimiin
Paluumatka sujui hyvin, vaikka sumu haittasi hieman varastojen löytymistä. Matkamittarit, jotka olivat kiinnitetty rekiin, auttoivat matkojen arvioimisessa paluumatkalla. Paholaisen jäätikkö kierrettiin paluumatkalla. ja myös Alex Heibergin jäätiköllä kuljettiin osin toista reittiä.
Osmany Juantorena
Seurajoukkueura
Vuonna 2010 Juantorena palasi takaisin Itas Diatec Trentinoon. Hän edusti seuraa vuoteen 2013 asti, voittaen Italian mestaruuden kahdesti ja cupin niin ikään kahdesti. Kaudeksi 2013–2014 hän siirtyi Turkin liigan Halkbank Ankaraan, jossa hän oli CEV-cupin finaalissa avauskaudellaan voittaen myös Turkin mestaruuden ja supercupin. Kaudella 2014–2015 Juantorena voitti Turkin cupin ja supercupin.
Maajoukkueura
Juantorena sai Italian kansalaisuuden ja debytoi maan maajoukkueessa vuonna 2015. Saman vuoden EM-kilpailuista Juantorena saavutti Italian kanssa pronssia.
Huonpohjanvuoren kalliomaalaukset
Kentän maalaukset
Oikealle laidalle jäävä kolmas kuvakentän osa on 1,5 m leveä ja 2,8 m korkea sijaiten noin 4 m Ruotsalaisen yläpuolella. Kentässä on useita kuvioita, mutta suuri osa niistä ovat epäselviä ja osin tuhoutuneitakin.
Aiheesta muualla
Karttapaikka: Huonpohjanvuoren kalliomaalaukset
Saul Bellow
Elämä
Solomon Bellow syntyi Montrealissa Quebecissä liettuanjuutalaisille vanhemmille, jotka olivat muuttaneet kaksi vuotta aiemmin Pietarista Kanadaan. Saulin isä Abram oli syntynyt Vilnassa.
Vuonna 1933 Bellow aloitti opinnot Chicagon yliopistossa mutta siirtyi kahden vuoden kuluttua edullisempaan Northwestern-yliopistoon. Hän opiskeli antropologiaa ja sosiologiaa valmistuen vuonna 1937. Bellow palveli Yhdysvaltain kauppalaivastossa toisen maailmansodan aikana. Hän opetti Minnesotan yliopistossa, New Yorkin yliopistossa, Princetonissa, Chicagon yliopistossa, Bard Collegessa ja Bostonin yliopistossa. Bellow oli naimisissa viidesti, ja hänellä on kolme poikaa ja tytär.
Gulag
Määrä
Arviot leireillä yhtäaikaisesti olleiden määristä vaihtelevat. Vuonna 1939 leireillä oli 3,1 miljoonaa henkeä. Vuonna 1950 leireillä oli yhtäaikaisesti yli 2,5 miljoonaa henkeä. Toisaalta määrä on myös määrittelykysymys. Mikäli kaikki työskennelleet vangit lasketaan osaksi Gulag-järjestelmää, joka kymmenes Neuvostoliiton työläinen oli osa Gulag-järjestelmää.
Kuolonuhrien määrää on vaikea arvioida, mutta tavallisesti sen oletetaan olevan vähintään noin 1,5 miljoonaa ihmistä. Eräiden arvioiden mukaan leireillä tai niiden olosuhteiden seurauksena kuoli seitsemän miljoonaa ihmistä.
Rikolliset
Stalinin aikaisille ojennustyöleireille oli ominaista, että ”oikeista” rikoksista tuomitut kriminaalivangit, jotka kutsuivat itseään nimellä blatnyje (sanasta blat, ”sisäpiirin vaikutusvalta”), olivat niin sanotusti sosiaalisesti läheisinä etuoikeutetummassa asemassa kuin poliittiset vangit, joita nimiteltiin usein vihollisiksi tai fasisteiksi. Kriminaalivankien suussa heidän nimensä oli fraijer, joka oli alkujaan jiddišistä tai saksan rikollisslangista Rotwelschistä itäeurooppalaisiin kieliin levinnyt sana. Se tarkoittaa rikollisen uhria tai prostituoidun asiakasta, ”pokaa”. Nimitys viittaa siihen, että ”fraijerin” ryövääminen tai raiskaaminen oli venäläiselle ammattirikolliselle rutiinia, eivätkä vanginvartijatkaan tohtineet sitä estää. Rikollisten ja alamaailman alakulttuuri sulautui osaksi vankiloiden kulttuuria ja säännöstöä, ja esiintyi myös sellaista, että kriminaalivanki yleni vanginvartijaksi.
Kari Aro
Jääkiekko
Aro rakennutti myös Forssan jäähallin vuonna 1971.
Heikki Kilpeläinen
Solistiura
Kilpeläinen on esittänyt noin 50 oopperaroolia. Hän esiintyy myös säännöllisesti solistina orkesteri- ja lied-konserteissa. Hän on esiintynyt Radion sinfoniaorkesterin kanssa Sibeliuksen Kullervo-sinfoniassa ja Brahmsin Ein deutsches Requiemissa ja esittänyt useita Bachin kirkkoteosten sooloja varsinkin Cantores Minores -poikakuoron ja Rheinische Kammerchor Kölnin solistina (Jouluoratorio, Matteus-passio, Johannes-passio, h-mollimessu ja eri kantaatteja).
Jamalin Nenetsia
Maantiede
Jamalin Nenetsia kuuluu lähes kokonaan Länsi-Siperian alankoon, vain länsiosassa kohoavat Uralvuoret. Piirikunnan pohjoisosan muodostavat pitkälle Karanmereen työntyvät Jamalin ja Gydan niemimaat, joiden väliin jää Obinlahti. Suurin joki on Obinlahden pohjukkaan laskeva Ob. Muita jokia ovat Taz, Nadym ja Pur. Yli puolet piirikunnan alueesta sijaitsee pohjoisen napapiirin pohjoispuolella. Alueen saarista suurin on Jamalin niemimaan pohjoispuolelta sijaitseva Belyi.
Ilmasto ja kasvillisuusvyöhykkeet
Alueesta noin puolet on arktiseen tai subarktiseen alueeseen kuuluvaa tundraa ja puolet pohjoista havumetsää eli taigaa.
Suojelualueita
Jamalin Nenetsiassa on useita huomattavia luonnonsuojelualueita. Niistä erityisen merkittäviä ovat Gydan niemimaalla sijaitseva Gydan kansallispuisto (pinta-ala 8 782 km²), Tazjoen yläjuoksun Ylä-Tazin luonnonpuisto (6 313 km²), Obinlahden pohjukan Ala-Obin luonnonsuojelualue (1 280 km²), Obin pääuoman ja sen itäisen Kunovat-sivujoen varrella sijaitseva Kunovatin luonnonsuojelualue (2 200 km²) ja Nadymin piirissä sijaitseva Nadymin luonnonsuojelualue (5 640 km²).
Rothari
Rothari valloitti Genovan vuonna 641 ja loput Bysantin hallitsemasta Liguriasta vuonna 643. Hänen valloitustensa jälkeen Bysantin haltuun jäi vain Ravenna ympäristöineen.
Mihrimah Sultan
Mihrimahin äiti Hurrem Sultan eli Roxelana oli aloittanut uuden vaikutusvaltaisten naisten aikakauden Osmanien valtakunnan huipulla. Naisten asemaa vahvisti se, että sulttaanit eivät luottaneet veljiinsä eivätkä välttämättä edes omiin poikiinsa. Hurrem naitti Mihrimahin liittolaiselleen, suurvisiiri Rüstem paššalle. Äitinsä kuoltua vuonna 1558 Mihrimahista tuli isänsä lähin neuvonantaja ja valtakunnan vaikutusvaltaisin nainen. Vuoden 1565 Maltan piirityksen on sanottu olleen Mihrimahin ajatus, ja hän myös rahoitti piirityksessä käytettyjen neljänsadan sotalaivan varustamisen. Hänen valtansa kasvoi entuudestaan, kun hänen isänsä kuoltua vuonna 1566 uudeksi sulttaaniksi tuli hänen heikkotahtoinen veljensä Selim II. Mihrimah säilytti asemansa vielä veljenpoikansa Murat III:n tultua valtaan, kunnes kuoli itse vuonna 1575.
Antibiootti
Lääketieteellinen käyttö
Antibiootteja käytetään infektioiden hoidossa tuhoamaan haitallisia bakteereita. Ne ovat Suomessa reseptilääkkeitä.
Jamalin Nenetsia
Kaasuntuotantolaitos
Piirikunta on maailman kaasupitoisinta aluetta, jossa on maailman kaasuvaroista 18 prosenttia. Bovanenkovon kaasukentältä kaasua kulkee putkia pitkin muun muassa Suomeen ja Ukrainan kautta edelleen. Sabettan kaasukentästä omistaa Kiinan valtion rahoitusyhtiö ja Silkkitierahasto lähes 30 prosenttia, ranskalainen öljy-yhtiö Total omistaa 20 prosenttia. Venäjän hyökkäyssodan 2022- seurauksena useat kansainväliset yritykset ovat huomattavasti supistaneet, vetäytyneet kokonaan tai vetäytymässä yhteistyöstä, rahoituksesta ja esimerkiksi LNG-kaasun tuonnista Jamalin Nenetsiasta.
Väestö
Jamalin Nenetsian alkuperäisväestöön luetaan ainakin nenetsit, hantit ja selkupit.
Geoffrey James Robinson
Vuonna 2012 Robinson esitti New Ways Ministryn sponsoroimassa konferenssissa seksuaalietiikkaa koskevien katolisten oppien uutta tarkastelua. Hänen mukaansa seksuaalisuuden toteuttamista ei tule niinkään pitää syntinä, koska se rikkoo Jumalan luomaa luonnonjärjestystä vastaan, vaan seksuaalimoraalia pitää tarkastella sen mukaan, mitä hyvää tai pahaa seksuaalisuuden toteuttaminen tuottaa osapuolille ja minkälainen suhde osapuolten välillä on.
Feeniksin kilta
Historia
Vaihtoehtoisessa aikajanassa kaikki Feeniksin killan jäsenet Kalkarosta lukuun ottamatta olivat kuolleet Voldemortin hallitsemassa maailmassa.
Jäsenet
{{Palstat
Elfias Doze
Elfias "Koiranhenki" Doze on yksi Feeniksin killan alkuperäisistä jäsenistä ja taikaministeriön juristi. Hän on Albus Dumbledoren pitkäaikainen ystävä jo heidän Tylypahkan-opiskeluajoiltaan. Doze on siis suunnilleen yhtä vanha kuin Dumbledore. Doze oli saattamassa Harryä Likusteritieltä Kalmanhaukio 12:sta viidennessä kirjassa. Tavallisesti Doze on mainittu vain ohimennen, mutta kirjassa Harry Potter ja kuoleman varjelukset Harry tapaa hänet Billin ja Fleurin häissä, ja he keskustelevat Dumbledoresta, joka oli Elfiaksen hyvä ystävä. Elfias oli kirjoittanut Päivän profeettaan muistopuheen Dumbledoresta tämän kuoleman jälkeen ja puolustanut Dumbledorea kaikilta Rita Luodikon kirjoittamilta huhupuheilta. Juuri Rita oli keksinyt Dozelle haukkumanimen Koiranhenki. Doze ehti kaikkoontua häistä vain hetkeä ennen kuolonsyöjien hyökkäystä. Ei ole tiedossa, osallistuiko Doze Tylypahkan taisteluun.
Sirius Musta
Elokuvissa Siriusta näyttelee Gary Oldman. Feeniksin killassa esiintyi myös teini-ikäinen Sirius, jota esitti James Walters.
Siriuksen nuoruus oli erityisen onnetonta; hän vihasi suurinta osaa sukulaisistaan, erityisesti äitiään. Hän ei noudattanut perheensä puhdasveristä elitismiä ja paneutumista pimeän voimiin. Koulussa Siriuksen parhaat ystävät James Potter, Remus Lupin ja Peter Piskuilan kutsuivat itseään Kelmeiksi ja tuottivat opettajille kepposillaan runsaasti harmaita hiuksia. He myös kiusasivat Severus Kalkarosta, joka oli heidän kanssaan samalla vuosikurssilla mutta Luihuisessa. Sirius oli kerran huijannut Kalkaroksen Lupinin luokse tämän muututtua ihmissudeksi ja James oli joutunut pelastamaan Kalkaroksen hengen. Sirius myös kutsui Kalkarosta haukkumanimellä Ruikuli. Valmistuttuaan Tylypahkasta Sirius pysyi Jamesin hyvänä ystävänä ja oli jopa Jamesin bestman tämän mennessä naimisiin Lilyn kanssa. Kun parin poika Harry syntyi, Potterit kutsuivat Siriuksen Harryn kummisedäksi. Siriusta epäiltiin Pottereiden olinpaikan paljastajaksi ja lisäksi 12 jästin ja Peter Piskuilanin murhaajaksi. Sirius vangittiin Azkabanin velhovankilaan. Toisin kuin muut Azkabanin vangit, jotka yleensä tulivat vankeudessa hulluiksi, Sirius pysyi selväjärkisenä, koska tiesi olevansa syytön. Sirius pystyi muuttumaan animaagimuotoonsa koiraksi tietäen, etteivät ankeuttajat voi vaistota hänen tunteitaan eläinmuodossa. Kaksitoista vuotta myöhemmin Sirius näki lehdessä kuvan Weasleyn perheestä, jossa Ronin olkapäällä istui rotta. Sirius tunnisti rotan välittömästi Peteriksi tämän animaagimuodossa. Tieto puhdisti hänen mielensä. Laihduttuaan useita kiloja vankilassa hän pystyi karkaamaan koiran hahmossa sellin kaltereiden välistä.
Nikolai Kaario
August Nikolai Kaario (12. joulukuuta 1887 Oripää – 8. syyskuuta 1958 Turku) oli suomalainen taidemaalari, koristetaiteilija ja entisöijä. Hän oli tunnettu erityisesti art deco-tyylisistä maalauksistaan.
Olin
Olin tai Ohlin on seuraavien henkilöiden sukunimi:
Ahvenanmaan tuomiokunta
Ahvenanmaan tuomiokunta oli Turun hovioikeuspiiriin kuulunut kihlakunnantuomarin virka-alue tuomiokuntien lakkauttamiseen vuoteen 1993 saakka. Maantieteellisen asemansa vuoksi Ahvenanmaalla oli sekä Manner-Suomesta erillinen kihlakunta että tuomiokunta. Vuonna 1680 Ahvenanmaan kihlakunnan tuomiokuntaan kuuluivat seuraavat pitäjät:
Ojanperä (Rovaniemi)
Kemijoen itäpuolentie eli Seututie 926 päättyy Ojanperän ja Pöykkölän väliseen risteykseen.
Biodiversiteetti
Maapallon biodiversiteettiä ei vielä tunneta kovin hyvin. Lajien määräksi on arvioitu 10 miljoonaa, mutta niistä vain 1,9 miljoonaa tunnetaan nimeltä. Tunnetuista lajeistakin noin kaksi kolmasosaa tunnetaan vain yhdeltä alueelta ja moni vain yhdestä yksilöstä, joten niiden lajinsisäistä perinnöllistä monimuotoisuutta ei tunneta juuri lainkaan.
Diversiteetti-indeksit
Lajiston monimuotoisuuden mittaamiseen on kehitetty lukuisia diversiteetti-indeksejä, joiden laskutapa vaihtelee indeksin tarkan käyttötarkoituksen mukaan. Ne painottavat yleensä lajien lukumäärän lisäksi myös lajien populaatiokoon tasaisuutta: suurin monimuotoisuus saadaan silloin kun lajit ovat yhtä runsaita. Tällaisen indeksin arvioiminen on huomattavasti helpompaa kuin lajien kokonaismäärän laskeminen, koska se voidaan arvioida jo pienestäkin otoksesta.
Sukujen mukaan
Lajien välinen erilaisuus ja ainutlaatuisuus on myös eräs osoitus monimuotoisuudesta. Esimerkiksi alue, jolla viihtyy yksi leinikkilaji ja yksi sammakkolaji on monimuotoisempi kuin alue, jolla esiintyy vain kaksi leinikkilajia.
Jakautuminen maapallolla
thumb|upright|Tropiikissa lajimäärät ovat maailman suurimmat. Kuvassa kokoelma 15 neliökilometrin laajuisen [[panamalaisen Barro Coloradon saaren metsästä saatuja hedelmiä.]] Maalla elää paljon enemmän lajeja kuin merissä, mikä johtuu maalla elävien hyönteislajien valtavasta määrästä. Merissä on toisaalta enemmän eläinten pääjaksoja kuin maalla. Yksikään eläinten pääjakso ei esiinny pelkästään maalla, mutta joitain esiintyy ainoastaan meressä.
Tropiikin lajimäärä on selvästi suurempi kuin muiden alueiden. Lajirikkaimpia trooppisia alueita ovat Etelä-Amerikan pohjoisosat ja Kaakkois-Aasia. Runsaslajisimmilla alueilla on myös korkein primaarinen nettotuotanto, jota mitataan yhteyttävien kasvien vuodessa sitoman hiilen määränä neliömetriä kohden.
Uhanalaisuus
Maapallon biodiversiteetti on YK:n toukokuussa 2019 julkaiseman raportin mukaan nopeasti vähenemässä ihmisen toiminnan seurauksena. Suurimpia luonnon tuhoutumisen ja monimuotoisuuden katoamisen syitä ovat ruoantuotanto maalla ja merellä, metsätalous, teiden ja muiden väylien rakentaminen sekä kaupungistuminen. Metsiä, soita ja muita luonnonympäristöjä muutetaan pelloiksi, patoaltaiksi ja kaupungeiksi. Tehomaataloudessa hyönteisiä hävitetään hyönteismyrkyillä sekä tuhotaan niiden asuinympäristönään käyttämää kasvillisuutta.
Estrogeenit
thumb|EstradioliEstrogeeni eli naishormoni on yleisnimitys estradiolille (E2) eli 17β-estradiolille, estronille (E1), estriolille (E3) ja sellaisille synteettisille tai puolisynteettisille yhdisteille, joiden rakenne on lähellä luonnollisten estrogeenien rakennetta. Estrogeenejä esiintyy molemmilla sukupuolilla ja ihmisen lisäksi kaikilla selkärankaisilla ja joillain hyönteisillä.
Eritys
Estrogeenit ovat sukupuolisteroideja. Elimistö muodostaa estradiolia testosteronista ja estriolia androstenedionista. Testosteronia ja androstenedionia muodostuu monivaiheisen reaktioketjun kautta kolesterolista. Estriolia muodostuu maksassa estronista ja estradiolista.
Puberteetti ja estrogeenit
Esimerkiksi soijan kasviestrogeenit eivät vaikuta miehiin naishormonien tavoin.
7. joulukuuta
Kuolleita
Katso myös: kalenteri ~ 6. joulukuuta, 8. joulukuuta
Gertrude Liebhart
Gertrude Liebhart (s. 26. lokakuuta 1928) on itävaltalainen kilpauransa päättänyt ratameloja.
Maanselkä (vedenjakajaseutu)
Alueen kunnat
Kajaani on alueen ainoa "vanha kaupunki" ja Kainuun maakuntakeskus. Kajaanissa sijaitsee Maanselän suurin osa palveluista. Sijainti on Valtatie 5:n ja Valtatie 6:n risteyskohdassa. Kajaanin pääelinkeinona oli pitkään metsästys, kalastus ja maanviljely. 1700-luvulta alkaen myös tervanpoltto nousi tärkeäksi toimeentulon lähteeksi 1900-luvulle asti. Kajaanin kehittyminen kauppapaikasta teollisuuskaupungiksi alkoi vuonna 1907, Kajaanin Puutavara Oy:n perustamisen myötä, josta sittemmin tuli kaupungin ja koko Kainuun merkittävin työnantaja ja kehittäjä. Sittemmin Kajaani Oy:ksi muodostuneen Kajaanin paperitehtaan osti UPM-Kymmene Oyj. Jo aiemmin Kajaanissa vaikutti Herman Renfors, jolla oli uistin- ja perhotehdas Tullikalliolla. Kajaanin paperitehtaan toiminta loppui vuonna 2008, mikä merkitsi suurtyöttömyyden alkua Kainuussa. Kajaani tarjoaa paljon nähtävyyksiä, yhtenä esimerkkinä varhaishistoriasta kertova Kajaanin linna. Vuolijoella sijainnut Otanmäki kertoo pienen erämaakylän kehityksestä teollisuusyhdyskunnaksi kaivoksen perustamisen myötä. Sittemmin teollisuus Otanmäestä on loppunut.
Samsung Galaxy Beam
Samsung i8520 eli Samsung Galaxy Beam on Samsung Electronicsin helmikuussa 2012 julkaisema älypuhelin. Siinä on muun muassa neljän tuuman kosketusnäyttö, 5 megapikselin takakamera, 1,3 megapikselin etukamera ja 8 gigatavua sisäistä tallennustilaa. Puhelimessa on sisäänrakennettu projektori.
Antti Hartikainen (pääjohtaja)
Hartikainen nimitettiin Tullin pääjohtajan virkaan 1. toukokuuta 2012 alkaen seitsemän vuoden määräajaksi. Aiemmin hän on työskennellyt Rajavartiolaitoksessa ja kansainvälisissä tehtävissä, vuodesta 2010 alkaen EU:n Armenian neuvonantajaryhmän päällikkönä ja yhdennetyn rajaturvallisuuden neuvonantajana Armeniassa.
Khadija Arib
pienoiskuva|Arib vuonna 2011. Khadija Arib (s. 10. lokakuuta 1960 Hedami, Marokko) on marokkolaissyntyinen alankomaalainen työväenpuolueen poliitikko. Hän on istunut maan edustajainhuoneessa vuosina 1998–2006 ja jälleen vuodesta 2007. Arib valittiin edustajainhuoneen puhemieheksi tammikuussa 2016.